Bjørn Halvor Jensen

Bjørn Halvor Jensen (1930–2010) var en norsk organisasjonsmann og politiker.

 Biografi 
Han vokste opp på Vormsund i Nes på Romerike. Han flyttet tidlig til Oslo for å ta utdannelse. Han stiftet familie og bosatte seg på Bøler.

Bjørn Halvor Jensen stiftet lokallag for Høyre og Unge Høyre på Bøler i 1961 og 1962. Han var innvalgt i Oslo bystyre fra 1968 til 1983. Han satt senere i Østensjø bydelsutvalg og styret for Høyres bydelsforening.

Jensen var generalsekretær i Norsk Revmatikerforbund og engasjert i nasjonalt og internasjonalt i arbeidet for revmatikere. Han var også styremedlem ved Frambu helsesenter. I 1988 ble han tildelt «Mor og Barn-statuetten» for «sitt arbeid for Frambu og funksjonshemmede generelt».

Jensen ble utnevnt til «Ridder av Don Quijote» for sin innsats for Bøler. Han satt som styreleder for Bøler frivilligsentral og engasjerte seg for byggingen av samfunnshus, svømmehall og nye Bøler kirke.

 Referanser 

Kategori:Høyre-politikere i Oslo
Kategori:Norske foreningspersoner
Kategori:Personer fra Nes kommune i Akershus